ทองปิดพุ่ง 24.1 ดอลล์
สัญญาทองคำตลาดนิวยอร์กปิดทะยานขึ้นแตะระดับสูงสุดในรอบ 2 สัปดาห์ความหวังแบงก์ชาติกระตุ้นเศรษฐกิจ
4 ก.ค. 2555

สัญญาทองคำตลาดนิวยอร์กปิดทะยานขึ้นแตะระดับสูงสุดในรอบ 2 สัปดาห์ความหวังแบงก์ชาติกระตุ้นเศรษฐกิจ
สัญญาทองคำตลาดนิวยอร์กปิดทะยานขึ้นแตะระดับสูงสุดในรอบ 2 สัปดาห์สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 24.1 ดอลลาร์ หรือ 1.51% ปิดที่ 1,621.8 ดอลลาร์/ออนซ์ หลังจากเคลื่อนตัวในช่วง 1,595.30-1,625.70 ดอลลาร์
นักลงทุนจับตาดูการประชุมธนาคารกลางยุโรป (อีซีบี) และธนาคารกลางอังกฤษ ซึ่งจะมีขึ้นในช่วงเย็นวันที่ 5 ก.ค.นี้ตามเวลาไทย โดยมีการคาดการณ์ว่า อีซีบีจะใช้มาตรการเพิ่มเติมเพื่อควบคุมการลุกลามของวิกฤตหนี้ และคาดว่าอีซีบีอาจจะลดอัตราดอกเบี้ยลง 0.25% มาอยู่ที่ระดับต่ำสุดเป็นประวัติการณ์ที่ 0.75%
นอกจากนี้ นักลงทุนยังคาดการณ์ว่าธนาคารกลางอีกหลายแห่งทั่วโลก รวมถึงธนาคารกลางสหรัฐ (เฟด) และธนาคารกลางจีน จะใช้มาตรการผ่อนคลายทางการเงินเพิ่มเติม เพื่อกระตุ้นการฟื้นตัวของเศรษฐกิจภายในประเทศ
ทั้งนี้  ตลาดทองคำนิวยอร์กจะปิดทำการในวันพุธที่ 4 ก.ค. เนื่องในวันชาติสหรัฐ